text: এখনও নগদ অর্থ সংকটে এক্সিম ব্যাংক
  ১৩ মে ২০১৯, ১৭:৫২
  পুঁজিবাজারে তালিকাভুক্ত এক্সিম ব্যাংক চলতি হিসাব বছরের প্রথম প্রান্তিকে (জানুয়ারি-মার্চ) লোকসান কাটিয়ে উঠেছে। আগের বছরের তুলনায় কোম্পানিটির শেয়ার প্রতি মুনাফা (ইপিএস) বেড়েছে। তবে ব্যাংকটি এখনও নগদ অর্থ সংকট থেকে বেরিয়ে আসতে পারেনি।
  ঢাকা স্টক এক্সচেঞ্জ (ডিএসই) কোম্পানিটির কর্তৃপক্ষের দেওয়া আর্থিক প্রতিবেদনের তথ্যের ভিত্তিতে সোমবার (১৩ মে) থেকে এ তথ্য প্রকাশ করেছে।
  তথ্য অনুযায়ী, চলতি হিসাব বছরের জানুয়ারি-মার্চ প্রান্তিকে কোম্পানিটির শেয়ার প্রতি মুনাফা হয়েছে ২৫ পয়সা যা আগের বছরের একই সময়ে ছিল ৩৪ পয়সা।
  পরিচালন নগদ প্রবাহের তথ্য অনুযায়ী, ২০১৯ সালের জানুয়রি-মার্চ পর্যন্ত শেয়ার প্রতি নিট অপারেটিং ক্যাশ ফ্লো বা পরিচালন নগদ প্রবাহ দাঁড়িয়েছে ঋণাত্মক ৪ টাকা। গত বছরের একই সময়ে তাদের শেয়ার প্রতি নিট অপারেটিং ক্যাশ ফ্লো ছিল ঋণাত্মক ৭ টাকা ৯১ পয়সা।এখানে অপারেটিং ক্যাশ ফ্লো ঋণাত্মক হওয়ার অর্থ নগদ অর্থ সংকট দেখা দেওয়া।
  অন্যদিকে আগের বছরের তুলনায় চলতি বছরে কোম্পানিটির শেয়ার প্রতি সম্পদ মূল্য বেড়েছে। চলতি বছরের মার্চ শেষে কোম্পানিটির প্রতিটি শেয়ারের বিপরীতে সম্পদ মূল্য দাঁড়িয়েছে ২০ টাকা ২৩ পয়সা, গত বছর মার্চ শেষে যার পরিমাণ ছিল ১৯ টাকা ২৪ পয়সা।